

# Event Details

- **Event Name**: Δαφνί - Ελευσίνα: μυσταγωγία στην Ιερά οδό (ακολουθώντας τα ίχνη)
- **Event Start and End Date**: Sun, 15 Jun, 2025 at 07:15 am – Sun, 15 Jun, 2025 at 06:15 pm
- **Event Description**: Κυριακή 15/06/2025. Δαφνί - Ελευσίνα: μυσταγωγία στην Ιερά οδό (ακολουθώντας τα ίχνη)! 
ΟΛΟΚΑΙΝΟΥΡΓΙΑ πολυαναμενόμενη ολοήμερη εξόρμηση, που συνδυάζει τα πάντα: αρχαιολογία-πεζοπορία-αστική+υπόγεια εξερεύνηση=γνώση+περιπέτεια, σε μια ακόμα πολυποίκιλη θεματική "υπερπαραγωγή" που φέρει τη σφραγίδα της Alter Exploring Team!

- Η μετακίνηση από το αρχικό σημείο συνάντησης (μετρό Ελαιώνα) προς Δαφνί-Σκαραμαγκά-Ελευσίνα και επιστροφή πραγματοποιείται με πούλμαν του γραφείου μας. Λοιπές τοπικές μετακινήσεις, που αποτελούν μέρος της δράσης, γίνονται πεζοπορικά.

- Τι σηματοδοτούσαν τα Ελευσίνια Μυστήρια προς τιμήν της θεάς Δήμητρας και της Περσεφόνης;
- Πώς συνδέθηκε η Ελευσίνα με τον μύθο της αρπαγής της Περσεφόνης από τον Πλούτωνα;
- Ποια μυστικά κρύβονται στη διάσημη βυζαντινή Μονή Δαφνίου (ναός Δαφναίου Απόλλωνα);
- Τι εκπλήξεις συναντάμε πεζοπορώντας στο Δαφνόρεμα με κατεύθυνση προς Σκαραμαγκά;
- Λατρεύτηκε η Αφαία, θεά της ελληνικής μυθολογίας από την Αίγινα, πλησίον της Ιεράς οδού;
- Ποια ήταν η χάραξη και τα πιο κομβικά σημεία της Ιεράς οδού στην αρχαία Αθήνα;
- Γιατί εγκαταλείφθηκαν τα σύγχρονα οδικά τούνελ της σημερινής Ιεράς οδού (Σκαραμαγκά);
- Πού οφείλεται η ονομασία της αρχαίας τεχνητής λίμνης Ρειτών ή αλλιώς "λίμνη Κουμουνδούρου";
- Πού βρίσκεται ο Ελευσινιακός Κηφισός και το ρωμαϊκό πέτρινο γεφύρι του που διασώθηκε;
- Πώς έφτανε το νερό ως την Ελευσίνα από την Πάρνηθα, κατά τη ρωμαϊκή εποχή (υδραγωγείο);  

ΒΑΣΙΚΟΙ ΣΤΑΘΜΟΙ ΕΠΙΣΚΕΨΗΣ 
Κυρίως θα επισκεφτούμε (με πολλές και διάφορες εκπλήξεις):
1. Μονή Δαφνίου+σπήλαιο Πανός (πεζοπορία)
2. Δαφνόρεμα (πεζοπορία)+Ιερό Αφροδίτης
3. Ίχνη αρχαίου οδοστρώματος της Ιεράς οδού (Copa Copana)
4. Λίμνη Ρειτών (Κουμουνδούρου)+οδικές σήραγγες
5. Ρωμαϊκή γέφυρα και ρωμαϊκό υδραγωγείο Ελευσίνας
6. Αρχαιολογικός χώρος και μουσείο Ελευσίνας

ΙΣΤΟΡΙΚΟ ΠΛΑΙΣΙΟ
Μονή Δαφνίου - Ιερά Οδός - Λίμνη Ρειτών - Ελευσίνα
Στις παρυφές του όρους Αιγάλεω, αριστερά της Ιεράς οδού, που εξακολουθεί από την αρχαιότητα να οδηγεί από την Αθήνα στην Ελευσίνα, και στη θέση πιθανότατα του αρχαίου ιερού του Δαφναίου Απόλλωνα, βρίσκεται το οχυρωμένο μοναστήρι του Δαφνιού. Το μοναστήρι προστατεύεται από ιδιαίτερα εντυπωσιακό, οχυρωμένο με πύργους και επάλξεις τετράγωνο περίβολο, με δύο πύλες εισόδου, στην ανατολική και τη δυτική πλευρά. Η αρχική του φάση χρονολογείται στους βυζαντινούς χρόνους, αλλά σήμερα μόνο το βόρειο τείχος θυμίζει τη μορφή που είχε το αρχικό τετράγωνο οχυρό, κτισμένο δίπλα στην Ιερά οδό. Το Καθολικό της Μονής, αφιερωμένο στην Κοίμηση της Θεοτόκου, χρονολογείται στον 11ο αιώνα.
Το Ιερό της Ελευσίνας, τόπος τέλεσης των Ελευσίνιων Μυστηρίων, υπήρξε ένα από πιο σημαντικά αρχαία λατρευτικά κέντρα της αρχαιότητας. Σε αυτό λατρευόταν η Δήμητρα, θεά της φύσης, της γεωργίας και της αγροτικής ζωής, μαζί με την Κόρη της, την Περσεφόνη. Η σύνδεση της Ελευσίνας με τις δυο θεές οφείλεται στον μύθο της αρπαγής της Περσεφόνης από τον Πλούτωνα, θεό του Κάτω Κόσμου, και την αναζήτησή της από τη μητέρα της. Το μουσείο του αρχαιολογικού χώρου περιλαμβάνει ευρήματα από το Ιερό Δήμητρας και Κόρης, καθώς και από σημαντικά νεκροταφεία της αρχαίας πόλης, καλύπτοντας την περίοδο από το 1900 π.Χ. έως και τον 4ο αι. μ.Χ. 
Η Ιερά οδός, χρησιμοποιήθηκε για τη λατρευτική πομπή των Ελευσίνιων Μυστηρίων, από την Ιερά Πύλη (Κεραμεικός) προς Ελευσίνα, ενώ αποτέλεσε και σημαντικό εμπορικό δρόμο προς την Πελοπόννησο. Κατά μήκος της υπήρχαν κήποι, οπωροφόρα δέντρα, ιερά της υπαίθρου, βωμοί, νεκροταφεία, ταφικά μνημεία.
Η λίμνη (λιμνοθάλασσα) Κουμουνδούρου, στα όρια Χαϊδαρίου-Ασπροπύργου, βρίσκεται στις BA ακτές του κόλπου Ελευσίνας. Το νερό της είναι υφάλμυρο, καθώς σχηματίστηκε τεχνητά στην κλασική αρχαιότητα, όταν η διάνοιξη του αρχαίου δρόμου έφραξε την δίοδο των παρακείμενων πηγών προς τη θάλασσα. Στην αρχαιότητα η λίμνη ονομαζόταν λίμνη Ρειτών, εκ της παρακείμενης αρχαίας πηγής (Ρειτά), από την οποία προέρχεται και το νερό. Κατά τις δοξασίες των αρχαίων κατοίκων της Ελευσίνας το νερό αυτό ήταν υποχθόνιο και προερχόταν από τον Ευβοϊκό. Τη θεωρούσαν ιερή λίμνη αφιερωμένη στη Δήμητρα και την Περσεφόνη, και δικαίωμα αλιείας εκεί είχαν μόνο οι ιερείς της Ελευσίνας. Δίπλα στη λίμνη αυτή υπήρχε και δεύτερη λίμνη, που αποστραγγίστηκε τη δεκαετία του 1950.

ΠΕΖΟΠΟΡΙA
Μονή Δαφνίου - Σπήλαιο Πανός - Ιερό Αφροδίτης - Copa Copana
Η πεζοπορική διαδρομή από τη Μονή Δαφνίου προς το Σπήλαιο Πανός κινείται σε δασικούς δρόμους και μονοπάτια, ενώ στη συνέχεια ακολουθεί τον άξονα του ρέματος, είτε παράλληλα με την κοίτη είτε μέσα σε αυτή. Είναι σχετικά εύκολη με πολύ μικρό ανηφορικό τμήμα (προς σπ. Πανός), ενώ στο σύνολό της είναι κατηφορική. Το μικρό δασικό τμήμα της (Μ. Δαφνίου-σπ. Πανός) προσφέρει τα χαρακτηριστικά μιας ορεινής πεζοπορίας, ενώ το υπόλοιπο, εντός της κοίτης (Δαφνόρεμα), αποτελεί μια ιδιόμορφη εξωαστική πεζοπορία που διαπερνά και ένα εντυπωσιακό πέτρινο τοξωτό γεφύρι, με ενδιάμεση στάση στο Ιερό της Αφροδίτης, ενώ διέρχεται από τον οικισμό Αφαίας Σκαραμαγκά και καταλήγει στα εμφανή ίχνη του αρχαίου οδοστρώματος της Ιεράς οδού, στην τοποθεσία του Copa Copana. 
- Συνολικό μήκος πεζοπορικής διαδρομής: 3.5-4.0 km, με μικρές υψομετρικές διαφορές: 110-150-90-70-50-25 m
- Η διαδρομή δεν είναι κυκλική (προσεγγίζει το πούλμαν στα σημεία εκκίνησης και τερματισμού).

- Επιπλέον θα περπατήσουμε και μια μικρή κυκλική διαδρομή 1.5-2.0 km στην περιοχή Σκαραμαγκά, όπου θα επισκεφτούμε τις εγκαταλειμμένες οδικές σήραγγες και τη Λίμνη Ρειτών
(υψομετρικές διαφορές: 5-35-10 m)

Πρόσθετες λεπτομέρειες των πεζοπορικών διαδρομών (χάρτης-σχεδιάγραμμα), θα αποσταλούν μέσω email, την τελευταία εβδομάδα πριν τη διεξαγωγή.

- Βαθμός δυσκολίας: 2.5, με κλίμακα από το 1 (πολύ εύκολο) ως το 5 (πολύ δύσκολο).


ΠΡΟΓΡΑΜΜΑ
- Ραντεβού 08:15, αναχώρηση 08:30 (σταθμός μετρό Ελαιώνας, Γραμμή 3).
- Μονή Δαφνίου (επίσκεψη) περίπου 09:00. 
- Ακολουθεί εκκίνηση πεζοπορίας (σπηλιά, ρέμα), περίπου 10:00.
- Ιερό Αφροδίτης 11:30-12:00 (ανάλογα με τη δυναμική της ομάδας).
- Διάλειμμα για καφέ/προμήθειες/WC, περίπου 13:30 (Σταθμός 14). 
- Περιοχή Σκαραμαγκά (μικρή πεζοπορία, σήραγγες-λίμνη) περίπου 14:30.
- Γέφυρα και υδραγωγείο Ελευσίνας (ρωμαϊκά): περίπου 16:30.
- Ελευσίνα 17:00 (χρόνος κατά προτίμηση για αρχαιολογικό χώρο/φαγητό/καφέ, ελεύθερα).
- Αναχώρηση 18:45-19:00 και εκτιμώμενη άφιξη στο μετρό Ελαιώνα: 19:15-19:30. 

ΚΟΣΤΟΣ
- Ατομικό κόστος συμμετοχής: 28 € και για ανήλικα παιδιά  13-17 ετών: 25 € (περιλαμβάνει το πούλμαν). Δεν περιλαμβάνονται γεύματα, καφέδες, ποτά, εισιτήρια εισόδου στον αρχαιολογικό χώρο και το μουσείο Ελευσίνας (ενιαίο: 10 €, μειωμένο: 5 €).
- Δράσεις που περιλαμβάνουν επισκέψεις σε υπόγειες στοές ή σπηλιές, καθώς και μεγάλες ή ορεινές πεζοπορίες δεν είναι ασφαλείς ή είναι πολύ κουραστικές για παιδιά μικρότερης ηλικίας.

ΠΩΣ ΘΑ ΛΑΒΩ ΜΕΡΟΣ;
-Για τη συμμετοχή σας απαιτείται ΝΑ ΕΙΣΤΕ ΑΠΟΛΥΤΑ ΥΓΙΕΙΣ ΚΑΙ ΣΕ ΠΟΛΥ ΚΑΛΗ ΦΥΣΙΚΗ ΚΑΤΑΣΤΑΣΗ.
-Συμπληρώνετε τα στοιχεία σας στη φόρμα συμμετοχής (https://alterexploring.site/) και αφού σας σταλεί με email (ελέγχετε και στα spam) βεβαίωση ότι υπάρχουν διαθέσιμες θέσεις, κλείνετε τη δική σας θέση με καταβολή του ποσού, σύμφωνα με τις οδηγίες που θα λάβετε (απόδειξη πληρωμής: αποστέλλεται με email).

ΠΑΡΟΧΕΣ:
- Μετακίνηση προς Δαφνί-Σκαραμαγκά-Ελευσίνα κι επιστροφή με πούλμαν του γραφείου μας.
- Πληροφοριακά στοιχεία από ειδικούς επιστήμονες κατά τη διάρκεια της περιήγησης.
- Έμπειροι οδηγοί των ομάδων (εκπαιδευμένοι σε σεμινάρια Σπηλαιολογίας και Πρώτων Βοηθειών), που φέρουν και χειρίζονται τον απαιτούμενο εξοπλισμό τεχνικής υποστήριξης, για τη διεξαγωγή του προγράμματος με απόλυτη ασφάλεια.
- Χρήση τεχνικού εξοπλισμού (ομαδικοί φακοί, σχοινί ή σκάλα, συσκευές εντοπισμού θέσης και πλοήγησης, συσκευές ενδοεπικοινωνίας ομάδας, χάρτης, φαρμακείο κ.ά.), όπου απαιτείται.

- Επικεφαλής: Παναγιώτης Δευτεραίος, Πολιτικός Μηχανικός-Σπηλαιολόγος, συγγραφέας του βιβλίου Υπόγεια Αθήνα - τα μυστικά μιας άγνωστης πόλης, iWrite (2023), διαθέσιμο ηλεκτρονικά στο: https://alterexploring.gr/ και επιτόπου κατά τη διάρκεια της περιήγησης.
- Πληροφορίες, επικοινωνία: Ελευθερία Πλούσιου, Ιστορικός-Αρχαιολόγος (τηλ.: 6948361756)

ΤΙ ΝΑ ΦΕΡΕΤΕ (απαραίτητος ατομικός εξοπλισμός):
Ατομικός φακός (κατά προτίμηση κεφαλής) με μπαταρίες για μία (1) ώρα, σακίδιο πλάτης, ψηλά αθλητικά παπούτσια ή παπούτσια πεζοπορίας ή ορειβατικά μποτάκια, γάντια εργασίας ή μιας χρήσης, πρόχειρα και άνετα ρούχα εποχής, καπέλο, αντηλιακό, μπατόν (επιθυμητά αν υπάρχουν), νερό (τουλάχιστον 2 lit), κολατσιό και ό,τι άλλο θέλετε για σνακ κ.λπ.

ΠΡΟΣΟΧΗ
* Οποιοσδήποτε συμμετέχει στις εκδηλώσεις μας δηλώνει υπεύθυνα ότι φέρει την αποκλειστική ατομική του ευθύνη.
* Το πρόγραμμα ενδέχεται να τροποποιηθεί μερικώς.
* Η περιήγηση δεν θα πραγματοποιείται εάν κατά την ημέρα διεξαγωγής προβλέπονται ακραία καιρικά φαινόμενα (βροχές, καταιγίδες κ.λπ.). Αυτό θα ελέγχεται μέσω των προβλέψεων των προηγούμενων ημερών (δελτία καιρού). Στην περίπτωση αυτή, η δράση θα προγραμματίζεται για επόμενη ημερομηνία.

Υπαίθρια, βιωματικά σεμινάρια περιπετειώδους συμμετοχικής γνώσης
Φόρμα συμμετοχής: https://alterexploring.site/ (επιλέγετε ημερομηνία/δράση και συμπληρώνετε τα πεδία).

ΠΡΟΣΦΟΡΑ Alter Exploring, για τους φίλους που μας ακολουθούν συχνά (ισχύει από 30/06/2024): για κάθε 5 μονοήμερες δράσεις που κάποιος θα λάβει μέρος, η επόμενη μονοήμερη είναι ΔΩΡΟ από εμάς!

Διοργάνωση: Alter Exploring Team
Alter Exploring E.E.
Υπηρεσίες Τουρισμού-Διαφήμισης (ΜΗ.Τ.Ε.: 0260E70000955801)
Urban Speleo-Terra Incognita
Υπηρεσίες εκπαίδευσης μέσω επιμορφωτικών σεμιναρίων
- **Event URL**: https://allevents.in/palaio-faliro/Δαφνί-Ελευσίνα-μυσταγωγία-στην-Ιερά-οδό-ακολουθώντας-τα-ίχνη/200028210723815
- **Event Categories**: 
- **Interested Audience**: 
  - total_interested_count: 0

## Ticket Details

- **Ticket URL**: http://alterexploring.site/?utm_source=AllEvents.in&utm_medium=event-discovery-platform&utm_campaign=palaio+faliro-events

## Event venue details

- **city**: Palaio Faliro
- **state**: GR
- **country**: Greece
- **location**: Eleonas metro station
- **lat**: 37.992222
- **long**: 23.696944
- **full address**: Eleonas metro station, Μαρκόνι 17, 122 42 Αιγάλεω, Ελλάδα,Aigáleo, Greece, Palaio Faliro

## Event Organizer details

- **affiliate_id**: 2
- **organizer**: Alter Exploring Team (https://allevents.in/org/alter-exploring-team/24490503)

## Event gallery

- **Alt text**: banner
  - **Image URL**: https://cdn-az.allevents.in/events1/banners/6e9e4ade5c4b29cbf4cd7134b644b67d91d7a53d27de69f66d47c1c744a5cb9d-rimg-w1200-h626-dc5f6160-gmir?v=1749787442
- **Alt text**: thumbnail
  - **Image URL**: https://cdn-az.allevents.in/events1/banners/0ae7665a303659694833db9c2443bbed345d8f31d547b096f0a4c3bf56582c42-rimg-w300-h300-dc90bdea-gmir?v=1749787443

## FAQs

- **Q**: When is the event happening?
  - **A:** Sun, 15 Jun, 2025 at 07:15 am
- **Q**: Where is the event happening?
  - **A:** Eleonas metro station, Μαρκόνι 17, 122 42 Αιγάλεω, Ελλάδα,Aigáleo, Greece, Palaio Faliro
- **Q**: Who is organizing the event?
  - **A:** Alter Exploring Team
- **Q**: What type of event is this?
- **Q**: Where can I find ticket details about Δαφνί - Ελευσίνα: μυσταγωγία στην Ιερά οδό (ακολουθώντας τα ίχνη) ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "Event",
        "name": "Δαφνί - Ελευσίνα: μυσταγωγία στην Ιερά οδό (ακολουθώντας τα ίχνη)",
        "image": "https://cdn-az.allevents.in/events1/banners/6e9e4ade5c4b29cbf4cd7134b644b67d91d7a53d27de69f66d47c1c744a5cb9d-rimg-w1200-h626-dc5f6160-gmir?v=1749787442",
        "startDate": "2025-06-15",
        "endDate": "2025-06-15",
        "url": "https://allevents.in/palaio-faliro/Δαφνί-Ελευσίνα-μυσταγωγία-στην-Ιερά-οδό-ακολουθώντας-τα-ίχνη/200028210723815",
        "location": {
            "@type": "Place",
            "name": "Eleonas metro station",
            "address": {
                "@type": "PostalAddress",
                "streetAddress": "Μαρκόνι 17, 122 42 Αιγάλεω, Ελλάδα,Aigáleo, Greece",
                "addressLocality": "Palaio Faliro",
                "addressRegion": "GR",
                "addressCountry": "GR"
            },
            "geo": {
                "@type": "GeoCoordinates",
                "latitude": "37.992222",
                "longitude": "23.696944"
            }
        },
        "eventAttendanceMode": "https://schema.org/OfflineEventAttendanceMode",
        "description": "Κυριακή 15/06/2025. Δαφνί - Ελευσίνα: μυσταγωγία στην Ιερά οδό (ακολουθώντας τα ίχνη)! \nΟΛΟΚΑΙΝΟΥΡΓΙΑ πολυαναμενόμενη ολοήμερη εξόρμηση, που συνδυάζει τα πάντα: αρχαιολογία-πεζοπορία-αστική+υπόγεια εξερεύνηση=γνώση+περιπέτεια, σε μια ακόμα πολυποίκιλη θεματική \"υπερπαραγωγή\" που φέρει τη σφραγίδα τη",
        "organizer": [
            {
                "@type": "Organization",
                "name": "Alter Exploring Team",
                "url": "https://allevents.in/org/alter-exploring-team/24490503"
            }
        ]
    }
]
```